Kamu bisa jelasin ke aku soal Diah Permatasari dalam bahasa jawa?

Diah Permatasari () ya iku juru main sinétron ing donyaning hiburan Indonesia. Diah biyèn tau dadi modhél wong wadon ing era 1990-an. Dhèwèké dikenal lumantar sinétroné kang judhulé Si Manis Jembatan Ancol. Diah nduwéni awak kang dhuwuré kurang luwih 175 cm. Diah seneng jogging ing omahé. Saliyané iku Diah Permatasari uga seneng fitness lan ulah raga. Diah uga seneng ulah raga baskèt, lumayu, lan nglangi.

Diah nduwéni bojo kang jenengé Anton Wahyu Jatmiko.Anon Wahyu Jatmiko nduwé Blitzmegaplex lan Mall Teraskota. Wong loro iki nikah tanggal 5 April 1997. Saka pernikahané iki, Diah lan Anton nduwé anak lanang kang jenengé Marcello Nicholas Reynolds kang lair ing taun 1999 lan Marciano Nicholas Reynard kang lair taun 2006.

Aktris taun 90-an iki pancen saiki jarang tampil ing TV. Nanging Diah uga nduwéni kasibukan liyané ya iku mbiyantu bojoné ngurusi pangudiné.

Saliyané iku Diah uga dadi ibu rumah tangga kang nduwéni tugas ngurusi anak-anaké.

Usaha kang dilakoni Diah lan bojoné ya iku babagan properti. Wis 15 taun Anton nglakoni bisnis iki. Salah siji bisnis kang dilakoni Diah lan Anton ya iku Blitzmegaplex lan Mall Teraskota.

Saliyané iku Diah uga nerusaké kuliyah S1 ing Universitas Terbuka.

Saliyané bisnis properti, Diah Permatasari uga bisnis ing babagan kecantikan. Diah nduwé salon kang panggonané cedhak karo omahé.

Sanajan dhèwèké ngurangi porsi kanggo syuting, Diah nerangaké yèn dhèwèké isih akèh éntuk tawaran akting.